NaiveNeuron/SloPal huggingface dataset:
Hort, Milan, podpredseda NR SR (2010-11-03):
Prepáčte, pán spravodajca. Poprosím tých, ktorí majú na starosti ako zamestnanci Národnej rady poriadok na balkóne, aby zabezpečili poriadok, inak budem musieť prerušiť rokovanie Národnej rady. Prosím vás, tí, ktorí chcete niečo vyjadrovať, spôsob, akým ste to teraz ukázali, trošku dehonestuje vaše úprimné úmysly. Toto sa nerobí. Poprosím tých, ktorí majú na starosti poriadok na balkóne, aby sa ujali svojho zamestnania. Prerušujem rokovanie Národnej rady na päť minút. (Prestávka.)
Suchánek, Alan, poslanec NR SR (2018-06-13):
Ďakujem za slovo. V tom našom systéme bude treba niečo zmeniť, pretože u nás musíme dávať príkazy, zákony, nie sú spokojní lekári, nechcú slúžiť, máme problém s pokrytím. Ja som to tu už raz rozprával. Bol som v Rakúsku. Štyria lekári v jednom obvode, ktorí môžu mať okolo 100-tisíc spád, celý mesiac sa striedajú v službách štyria, sú rozpísaní štyria a ten jeden konkrétne, u ktorého som ja bol pozrieť, tak pracoval od ôsmej do dvanástej a potom niekde od pätnástej do tuším 19.30 alebo 19.20. Okrem tohoto pracoval, okrem tohoto každý štvrtý deň mal pohotovosť cez celú noc a okrem toho ešte mal napísané v urgentných prípadoch a nejakých nutných prípadoch kedykoľvek. Čiže úplne iná ochota. Nieže ako tí naši, lebo keď si to zoberieme, tak skutočne tí všeobecní praktickí lekári oni nemali viac ako 2 služby do mesiaca. A neboli ochotní to zobrať. Tento má každý štvrtý deň, v podstate tu by som povedal tú noc a ešte kedykoľvek je ochotný. Takže v čom to bude? A neprikazuje mu to žiadny zákon ani žiadne nariadenie. Je to o motivácii. Takže tá motivácia bude veľmi dôležitá a mali by sme tie, keby sme dokázali tie pomery nastaviť tak, aby aj tá motivácia bola dostatočná, aby tí lekári cítili, že je to ich povinnosť a že to chcú, tak si myslím, že to by bolo to ideálne. Budeme sa musieť nad tým zamyslieť a tak ako celkovo sa zamyslieť, a teda, si myslím, spraviť nejakú organizáciu v primárnej sfére so sestrami, tak aj s týmito pohotovosťami s motiváciami.
Kuciaňová, Magdaléna, poslankyňa NR SR (2017-03-28):
Ďakujem.
M. Číž, podpredseda NR SR: (2007-03-28):
(Hlasovanie.) Prítomných 142 poslancov, za návrh 63 poslancov, proti 71 poslancov, zdržalo sa 8 poslancov. Konštatujem, že tento návrh sme neschválili.
Laurenčík, Milan, podpredseda NR SR (2021-06-22):
Ďalším rečníkom do rozpravy je pán poslanec Richard Raši, nech sa páči.
Danko, Andrej, podpredseda NR SR (2023-11-21):
Pán poslanec Pročko.
P. Hrušovský, predseda NR SR: (2003-12-11):
K. Ondriaš, poslanec: ... prostredníctvom poslancov Českej                                                                                                                                                               republiky obrátil sa s prosbou, aby som pomohol zistiť, čo sa uskutočnilo v prípade porušovania jeho základných ľudských práv a slobôd a poskytnutia pomoci pri právnom riešení veci štátnymi orgánmi a súdmi Slovenskej republiky. Z jeho popisu udalostí a priložených dokumentov uvádzam: „Dňa 11. 11. 2002 si Jozef...
Richter, Ján, minister práce, sociálnych vecí a rodiny SR (2015-09-17):
Ďakujem pekne, pani podpredsedníčka. Vážené panie poslankyne, páni poslanci, vláda Slovenskej republiky predloženým návrhom zákona sleduje vytvorenie priaznivých podmienok pre možnosť zosúladenia rodinného a pracovného života rodičov, udržanie si zamestnania a uľahčenie vstupu na pracovný trh rodičom starajúcim sa o malé deti, a tým aj zvýšenie životnej úrovne rodín s deťmi po troch, respektíve šiestich rokoch veku dieťaťa s dlhodobo nepriaznivým zdravotným stavom. Poskytnutím tohto príspevku sa taktiež nepriamo vytvára priestor na vznik a rozvoj flexibilnejších služieb starostlivosti o dieťa v domácom prostredí alebo mimo neho v zariadeniach zriaďovaných fyzickými alebo právnickými osobami. Týmto vládnym návrhom zákona sa zvyšuje hranica, do ktorej sa príspevok na starostlivosť o dieťa poskytuje, a to z doterajších 230 eur na 280 eur. Ak je táto starostlivosť dieťaťu poskytovaná materskou školou zriadenou obcou, hranica príspevku bude 80 eur. Táto suma predstavuje náklady rodiča na zabezpečenie starostlivosti o dieťa v takomto zariadení, pričom rozhodujúce sú sumy úhrady určené všeobecne záväzným nariadením obce. Tiež sa tu odbúrava administratívne náročné preukazovanie skutočných nákladov na starostlivosť o dieťa, keď na preukazovanie nákladov bude postačovať písomná dohoda o jej poskytovaní, respektíve jej zmena v materskej škole zriadenej obcou, nebude musieť rodič preukazovať náklady vôbec, pretože potom úrad práce, sociálnych vecí a rodiny sám overí výšku úhrady prostredníctvom všeobecne záväzného nariadenia konkrétnej obce alebo mesta. Zároveň pokiaľ ide o materské školy, ktorých zriaďovateľom je orgán miestnej štátnej správy v školstve, bude rodič preukazovať náklady na starostlivosť o dieťa rozhodnutím, respektíve potvrdením riaditeľa materskej školy. To je toľko úvodom, ďakujem, skončil som.
Kamenický, Ladislav, poslanec NR SR (2021-12-07):
Ďakujem pekne. Pán predsedajúci, podľa rokovacieho poriadku by nemali bežať výbory, keď sa spustí schôdza. Ja nechápem, ako ste mohli spustiť schôdzu, keď ja som ledva dobehol z výboru, aby som mohol hlasovať. Ďakujem pekne. (Rokovanie 53. schôdze NR SR sa skončilo o 13.41 hodine.) (Po skončení rokovania 53. schôdze NR SR a po prestávke pokračovalo rokovanie 51. schôdze NR SR.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.)
Kuffa, Štefan, poslanec NR SR (2020-07-15):
Ďakujem za slovo. Ale predovšetkým dovolím si reagovať na svojho predrečníka nie faktickou poznámkou, priamo v rozprave. Martin, ak chceš, môžeš reagovať. Chcem ti poďakovať za tvoje vystúpenie a statočný postoj pri ochrane nenarodených detí. Nenarodené deti sú tie, ktoré nemá kto brániť. A ja sa aj ospravedlňujem, že som dneska tak aj emotívne, pán predsedajúci, keď som tu aj tak vykrikoval (povedané so smiechom), ale nie som jediný a ani posledný, lebo to tu ešte bude... (Prerušenie vystúpenia predsedajúcim.)
Figeľ, Ján, podpredseda NR SR (2015-03-13):
Chcete reagovať? Nie. Jozef Mikuš ako druhý a posledný rečník v rozprave. Nech sa páči.
Taraba, Tomáš, poslanec NR SR (2023-06-21):
Ja nemám žiadnu kampaň, ja mám len korektnosť, že klub strany Demokrati neexistuje v parlamente. No. (Reakcia z pléna.) No, tak.
Sulík, Richard, predseda NR SR (2011-05-19):
Ešte v rámci rozpravy požiadal o slovo navrhovateľ. Nech sa páči, máte slovo.
Figeľ, Ján, podpredseda NR SR (2015-10-07):
Na vystúpenie pána poslanca Hlinu sú dve faktické. Končím možnosť s ďalšími. Nech sa páči, Anton Martvoň.
Jarjabek, Dušan, poslanec NR SR (2014-11-09):
Ďakujem pekne. No, v reakcii na pána poslanca Lipšica nadviažem na to, čo hovoril kolega Blaha, áno, konšpirácie, to sú prokurátorské konšpirácie a dokonca si myslím ako neprávnik, že s prezumpciou viny. Ale, hovorím, o tom budete vedieť lepšie vy. Ten problém je pre mňa v inom. Už hovoríte teraz inak, pán Lipšic, to je pravda. Už nehovoríte tak zanietene, ako ste začali túto schôdzu, ale ten problém zostal. Je to jediný problém a ten problém je v tom, že urážanie sa stalo vo vašom prípade istou pracovnou metódou. Vašou pracovnou metódou. A urazili ste všetkých poslancov, a nielen poslancov, ale aj ich voličov a ich sympatizantov. A to spájanie s tými finančnými skupinami, no tak to je od vás neuveriteľná drzosť preto, lebo ja som spájaný s nejakou finančnou skupinou? Pán Lipšic, ja?! No, prepáčte! Ale toto je strašne silná káva. Jedna finančná skupina, s ktorou som ja spojený, je moja manželka. A to isté prajem aj vám.
Pleštinská, Zita, poslankyňa NR SR (2020-12-01):
Ďakujem, pán predsedajúci. Pán kolega Fico, daňovým bonusom my dávame ľuďom priestor, aby si so svojimi financiami urobili podľa svojho uváženia. Vy by ste im najradšej diktovali, čo majú urobiť. Veď ľudia na Slovensku sú svojprávni. Som starostkou obce a musím vám povedať, že obedy zadarmo mi urobili poriadne vrásky na čele. Museli sme zrekonštruovať kuchyňu v našej základnej škole a nedostali sme ani korunu za to. Ja som bola dvanásť rokov v karanténe. Pán kolega Fico, povedali ste, rozsah deštrukcie sociálneho štátu je evidentný. Viete dobre, že obedy zadarmo sme nezobrali, ba dokonca sme pridali. Čiže je to klamstvo. Viete dobre, že dôchodcom nič neberieme, lebo im pridávame. Aj to je klamstvo. Ďakujem.
Kyselica, Lukáš, poslanec NR SR (2023-01-26):
To nie sú moje myšlienky, to nie sú myšlienky, ale...
Danko, Andrej, predseda NR SR (2019-04-03):
Počkajme do 11.45. Ešte raz prečítam, pani Šimkovičová, Beblavý, pani poslankyňa Petrík, Krištúfková, Petrík, Krištúfková, Dubačová, Zemanová, Žarnay, Mizík. Takže keď ani nemám avízo o pani poslankyni Šimkovičovej a Beblavý, dovolím si napriek tomu, že som to vyhlásil do 11.45, keďže tu vidím poslankyňu Petrík, prečítať, že mal by nasledovať návrh prvého čítania pani poslankyne Šimkovičovej na vydanie zákona, ktorým sa mení a dopĺňa Civilný mimosporový poriadok, keďže nie sú v sále Šimkovičová, Beblavý, strácajú poradie. A môžeme pristúpiť k prvému čítaniu o návrhu poslankyne Národnej rady Slovenskej republiky Simony Petrík na vydanie zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov . Návrh zákona je pod tlačou 1359, návrh na jeho pridelenie na prerokovanie výborom, je v rozhodnutí č. 1433. Dávam slovo poslankyni Simone Petrík, aby návrh zákona uviedla. Nech sa páči, pani poslankyňa.
Mikloško, Jozef, poslanec NR SR (2014-02-04):
Rýchlo si skončil, priateľu. Zvykneš dlhšie vyprávať. Myslím teraz na Zajaca. No ja oceňujem tiež Lojzka Hlinu, za to, čo dnes povedal. Nie vždy je taký dobrý ako dnes. Oceňujem to, že neútočil, neurážal, neponižoval a že ani kolegovi po ľavici nič nepovedal. Aj oceňujem, že kolega po ľavici veľmi vecne odpovedal na to, dokonca ubezpečil, čo tam všetko bude. Takto to má, chlapci, v parlamente byť. Prekvapený som, že Lojzo nepoužil iné slová, napríklad bankstri, gangstri, tunelári, privatizéri, čo sa sem hodilo, ale nepovedal to. Tiež oceňujem to, že spomenul tú našu tichú noc, čo po Hallelujah letela éterom, 250 ľudí to „lajkovalo“. Nie „lajkovalo“, zdieľalo a letelo to po všetkých sieťach. Robte to tak naďalej. Bolo to v mnohých televíziách. Takže bolo to výborné piár. Upozorňujem ešte na jednu vec, že hlavným problémom dnešného sveta nie je ani tento program. Sú špekulanti na burzách s derivátmi, predaj opcií a všetkých možných vecí, kde špekulatívnymi, len špekulatívnymi operáciami sa dá získať za jednu noc toľko peňazí bez vyrobenia zápalky, ako tento parlament nezíska ani za celý rok. Ďakujem.
P. Paška, predseda NR SR: (2009-10-27):
(Hlasovanie.) 137 prítomných, všetci boli za. Body sme schválili.
P. Hrušovský, predseda NR SR: (2004-03-02):
Nech sa páči, pán poslanec Stanislav Husár. S. Husár, poslanec: Vážený pán predseda, vážený pán minister, vážené kolegyne a kolegovia. Začnem tým, čo považujem za najdôležitejšie a chcem vás oboznámiť s tým, že v roku 2003 vykonala Svetová banka na Slovensku prostredníctvom svojich odborníkov analýzu právneho a súdneho sektora na Slovensku a v júni toho istého roku vydala túto publikáciu, ktorá má presne ten istý názov, ako som ho uviedol. Táto publikácia si neprisudzuje podľa jej obsahu právo rozdávať rady, ale podľa zisteného stavu, a myslím si, že ten bol zistený veľmi dôsledne, pretože spoluprácu predovšetkým s ministerstvom spravodlivosti si zástupcovia Svetovej banky pochvaľovali ako skutočne ústretovú a perfektnú, uvádza holé skutočnosti a uvádza aj veľmi krátky záver, ktorý sa zmestí na dve strany. Ak dovolíte, ja by som z tohto záveru, pretože práve ten záver je na posudzovanie zákona, ktorý teraz prerokúvame, veľmi dôležitý..., nuž ja som nedostal slovník maďarsko-slovenský, tak ja po slovensky poprosím, aby pán podpredseda parlamentu prestal vyrušovať.
B. Bugár, podpredseda NR SR: (2005-06-28):
J. Hrdlička, poslanec: Pán poslanec Hort, prepáčte, že to budem hovoriť vám, určite starému, skúsenému a ostrieľanému kozákovi, ale chcem vám len pripomenúť, že máme schôdzu Národnej rady, na ktorej sa preberá bod návrh skupiny poslancov Národnej rady na vyslovenie nedôvery premiérovi Mikulášovi Dzurindovi, a nie preberanie problémov pomarančov, banánov a mäsa. Viete, veľmi ma mrzí, lebo snaha opozície bola, aby sa Národná rada Slovenskej republiky pokúsila odpovedať na otázku, v akom stave sa nachádza dnešné Slovensko v jednotlivých oblastiach života spoločnosti. A my sa tu bavíme o všetkom možnom inom, len nie o tom, aby vláda dala odpočet a dala odpoveď na otázky, ktoré tu boli nastolené. Je úplne zbytočné sa zmieňovať o tom, čo tu vy neustále hovoríte, o komunistickej strane, o bývalom režime, o zverstvách a podobne, ktoré tu vraj komunisti podľa vás urobili. Ale aby som nebol úplne nekorektný voči vám, skúste si spomenúť, pán poslanec Hort, na slová, ktoré kedysi, no nebudem hovoriť, kto vyriekol, že komunistov mali v roku 1989 povešať. Vy dobre viete, o čom teraz hovorím, a skúste sa nad tým zamyslieť. Toto je tvár vašej demokracie, vážení páni.
Hrnčiar, Andrej, podpredseda NR SR (2019-04-02):
Pán poslanec Mizík.
Hazucha, Ivan, poslanec NR SR (2024-10-02):
Ďakujem pekne. Pani poslankyňa, spomenuli ste v úvode, že základná sadzba DPH sa dvíha na 24 %, takže nedvíha sa na 24 %, ale na 23. A rovnako ste spomenuli na potraviny, až som to ja správne... že sa na potraviny zvyšuje na 23 %. Až som to ja správne pochopil, tak sa nezvyšuje, ale práveže znižuje na 19 %, nie zvyšuje na 23, a na vybrané základné potraviny sa znižuje na 5 %. Pred pár hodinami nám váš pán kolega, nás upozorňoval, aby sme si naštudovali veci. Tak teraz neviem, či zmeny v DPH na potraviny ste nepostrehli, alebo ste nepochopili, alebo len tak troška schválne zavádzate verejnosť. Ale sú to sadzby určené tak, ako som povedal ja. Na potraviny sa všeobecne znižujú z 20 na 19, nie dvíhajú na 23. A niektoré sa znižujú na 5 aj z tých, čo boli predtým 20, alebo z tých, čo boli predtým 10 %. Takto sa veci majú. Ďakujem pekne.
Šeliga, Juraj, podpredseda NR SR (2020-07-23):
Poprosím vás, vidím, páni a dámy, nechajte pána ministra hovoriť. Potom môžte naňho reagovať faktickými poznámkami. Nech sa páči, pán minister.
Martvoň, Anton, poslanec NR SR (2013-03-14):
Ďakujem pekne za slovo. Pán poslanec Matovič, musím uznať, nezvyknem to robiť, urobil som to prvýkrát, že som sa podpísal pod opozičný pozmeňujúci návrh, pri tomto návrhu musím fakt povedať, že išlo a ide o konštruktívny, odborne vyhotovený návrh, ktorý je vo verejnom záujme. Vidím, že jednoducho aj opozícia sa k návrhu tohto zákona, ktorý predložil pán minister Kaliňák, postavila konštruktívne, vedie sa odborná debata. Tento návrh, ktorý je predložený, jasne preukazuje, aj opoziční poslanci z OĽaNO majú teda záujem o to, aby ten zákon o verejnom obstarávaní bol pripravený kvalitne pre viaceré generácie, aby to fungovalo v praxi. Týmto chcem aj zároveň poukázať na to, že strana SMER, dovolím si povedať, jasne dáva signál tým, že odborne tu diskutujeme na túto tému, že každý dobrý návrh z opozície, pokiaľ je fakt dobrý, môže byť vypočutý. A budem apelovať na mojich kolegov v strane SMER, aby tento pozmeňujúci návrh pánov poslancov Matoviča a Polláka podporili. Ja osobne ho podporím, nakoľko fakt ide o verejný záujem. A zároveň sa preukazuje aj to, že pán minister Kaliňák fakt ten vládny návrh zákona o verejnom obstarávaní pripravuje tým spôsobom, že všetky dobré návrhy, ktoré mohli prísť aj z opozície, aj zvonku, sa doň zapracovali, pokiaľ sú vo verejnom záujme. Ďakujem.
Zelník, Štefan, poslanec NR SR (2019-10-25):
Ďakujem veľmi pekne. Ja som nechcel reagovať vo faktickej poznámke a nechcel som reagovať iba na záver, aby bolo na mňa možné reagovať tak. Marek, vážený pán kolega, po tom druhom vystúpení som nadobudol dojem, že nie celkom je tá stratifikácia, že máš v tom úplne jasno. Pretože práve stratifikácia hovorí o tom, predtým bolo, boli tri fakultné nemocnice, bola Bratislava, Martin, Košice, teraz sa to posilňuje o ďalšiu, Banskú Bystricu. Práve stratifikácia má urobiť to, že teda tá spádovitosť by mala byť adekvátna pre tieto národné inštitúcie a tu by sa mali sústreďovať práve tie menej časté a náročné výkony. A práve v tých malých nemocniciach by sa mali robiť tie jednoduchšie, teda apendixy, varixy, žlčníky, kolená, ramená, čiže tam by ne..., a naopak, tie veľké centrá by sa mali odľahčovať tým, že práve tieto drobné alebo takéto menej náročné výkony by mali ísť na tú, nechcem povedať, že na perifériu, ale je fajn a treba urobiť podporu jednodňovej zdravotnej starostlivosti práve pri tých veľkých nemocniciach, aby sme odľahčili, aby nám tí pacienti naozaj nemuseli čakať na jednoduché, na jednoduché výkony. Čiže tam tá obava by nemala byť. Práve naopak, ten systém alebo ten manažment toho pacienta by mal byť taký, že odoperujem pacienta v tom centre a potom ho odsuniem naspäť do tej nemocnice, kde sa oňho dostarajú. Veď na 
tretí-štvrtý deň ten pacient môže napríklad po operácii žalúdka, môže ísť do spádovej nemocnice, kde sa, kde dostane adekvátnu ešte starostlivosť a ho doliečia. Čiže... A potom to by nemalo byť tak, že malým nemocniciam zoberieme peniaze a dáme ich veľkým. Tu by sa naozaj mala naštartovať slušná cenotvorba, kde budú zohľadnené v tom výkone všetky náklady na to potrebné vrátane mzdových nárokov špeciálneho zdravotného materiálu, a teda by sa malo jednať o skutočnú cenotvorbu. Toto by mala byť, teda účelom stratifikácia. Teda obava, že by snáď niektorý pacient mal čakať dlhšie na nejaký výkon, napríklad na operáciu žlčníka alebo, ja neviem, operáciu kolena, toto by asi nemalo byť. Zmyslom je, aby sme zložité a menej časté výkony, aby sme sústreďovali do špecializovaných pracovísk. A to, že potom povieme tej nemocnici, že, môj zlatý, vy tam nebudete robiť raz za štvrť roka, ja neviem, resekciu rekta, hrubého čreva. Bohužiaľ, tuná to robiť nebudete, pôjde to do centra. A v tom centre musíme urobiť také podmienky, aby, poviem, tých, tie, ktoré tam budú prichádzať, teda tie, ktoré nemôžu urobiť v tých, poviem, v menších nemocniciach, aby na to mali podmienky personálne, materiálno-technické a, samozrejme, aby tí ľudia boli aj adekvátne zaplatení. Ale verím tomu, že tie pracoviská, keď majú svoju erudíciu, dokážu zvládnuť podstatne viacej výkonov. A súhlasím s tebou, že to nemôže byť tak, že o jedenástej sa zatvoria operačné sály. Ale k tomu teda musíme vytvoriť tie vhodné legislatívne podmienky, aby, aby tie zdravotnícke zariadenia mohli toto celé zvládnuť. Ďakujem pekne.
Kotleba, Marek, poslanec NR SR (2021-05-05):
Ďakujem za slovo. Pán kolega Susko, ďakujem vám pekne. Veľmi dobre ste to legislatívne a právne rozobrali a najviac ma v tom zarazilo to, že ak Ústav pamäti národa niekoho zapíše do zoznamu a ten, kto je v tom zozname, vlastne sa nemá kam sťažovať, lebo súd o tom nebude rozhodovať, ten dotyčný tam bude zaevidovaný, tým pádom príde o nejaký dôchodok, ktorý môže čerpať, a tento človek popritom vôbec nemusel byť súčasťou komunistickej strany alebo nejakým reprezentantom tejto strany, ale mohol pracovať ako, ja neviem, policajt, pohraničiar, vojak, ktorý normálne žil, živil svoju rodinu, živil svoje deti a vôbec sa nepodieľal na nejakých represiách proti členom opozície v tej dobe. Čiže mne to zase príde, že naozaj táto vláda si z ústavy robí trhací kalendár a nedodržiava vôbec žiadne právne princípy. Ďakujem.
J. Burian, poslanec: (2009-10-22):
1. K článku 1 za doterajší bod 1 sa vkladá nový bod 2, ktorý znie: „Bod 2. V § 5 ods. 7 písm. b) na konci sa pripájajú tieto slová „a finančný príspevok na stravovanie poskytnutý podľa osobitného predpisu, ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania zamestnancov zabezpečených zamestnávateľom.“ Poznámka pod čiarkou k odseku 17a znie: „§ 152 Zákonníku práce.“.“ Doterajšie body je potrebné primerane prečíslovať. Myslím, že už bolo aj jasne zadefinované vlastne, čo bolo dôvodom tohto pozmeňujúceho návrhu. Dôvodom pozmeňujúceho návrhu je to, že podľa súčasného znenia zákona dane z príjmov 595/2003 je od dane oslobodená hodnota stravy poskytovanej zamestnávateľom zamestnancovi na spotrebu na pracovisku alebo v rámci stravovania zabezpečenom prostredníctvom iných subjektov. Doplnením ustanovenia sa navrhuje oslobodiť od dane aj finančný príspevok, ktorým môže zamestnávateľ poskytnúť stravovanie podľa § 152 Zákonníka práce. Oslobodenie sa však navrhuje len v prípade, ak zamestnanec na základe lekárskeho potvrdenia od špecializovaného lekára zo zdravotných dôvodov nemôže využiť žiadny zo spôsobov stravovania. Ďakujem pekne za pozornosť.
Grendel, Gábor, podpredseda NR SR (2021-11-10):
Dávam slovo spravodajkyni, ktorú určil navrhnutý gestorský výbor pre hospodárske záležitosti, pani poslankyni Magdaléne Sulanovej.
Bugár, Béla, podpredseda NR SR (2018-12-05):
Prezentujme sa a hlasujeme. (Hlasovanie.) Prítomných 141, za 86, zdržalo sa 55 poslancov. Tento bod sme schválili.
Martinák, Ľuboš, poslanec NR SR (2013-01-30):
Ďakujem za slovo. Pán poslanec Janko Mičovský, zareagujem iba na jednu vec v tvojom vystúpení, a síce veľmi dôležitý paragraf, čo sa týka § 2, vymedzenia základných pojmov. Tak to trošku s úsmevom si povedal, v tom zákone, ktorý prijala naša prvá Ficova vláda, jednoducho povedané, že sú zoradené nie podľa významu a tak ďalej. Tak keď si trošku pozornejšie to pozrieš, tak uvidíš, že na prvom mieste je definovaný čas núdze. By som sa rád ťa spýtal, čo je to čas núdze, ale nie kvôli tomu, aby sme sa tu skúšali, ale skutočne kvôli tomu, čas núdze je dôležitá kategória, ktorá je tam uvedená na prvom mieste. Veď základom poľovníctva je starostlivosť o zver a čas núdze zhodou okolností podľa nášho nového návrhu našej vlády, nášho ministerstva definovať už budú obvodné lesné úrady podľa kraja. Druhá poznámka je k tomu, chovateľský celok ide. Veľmi dôležitou súčasťou je chovateľský celok. Ďalej sa tam v 3. bode jedná o chov zveri. Čiže s úsmevom povedať, že je to zoradené len abecedne, a nie podľa významu, myslím, nie je to namieste. Ďakujem.
Paška, Pavol, predseda NR SR (2013-03-26):
Hlasujeme. (Hlasovanie.) 134 prítomných, 9 za, 76 proti, 48 sa zdržalo, 1 nehlasoval. Tento bod sme neschválili.
Glváč, Martin, podpredseda NR SR (2016-09-08):
Páni poslanci, poprosím vás, nechajte...
Galko, Ľubomír, poslanec NR SR (2024-01-26):
Nie, nie, nie, nie, nemám. Môžme? (Reakcie z pléna.) Nie, nie, nemám ani mobil. (Reakcie z pléna.) Dobre, budem pokračovať.
Susko, Boris, poslanec NR SR (2014-12-12):
Ďakujem za slovo, pán predseda. Vážený pán podpredseda vlády, podmienka účasti v tejto súťaži bola, aby uchádzači mali skúsenosti so zúčtovaním palivových alebo obdobných kariet. Nie je pravdou, čo tvrdí opozícia, že túto referenciu má iba firma Fleetpay, ale aj množstvo ďalších spoločností, pretože cez takéto palivové karty sa mýto platí v celej Európe. Predstavitelia opozície, osobitne pán Zajac, tvrdia, že zákazka bola ušitá na mieru a banky rovnaké služby napríklad robia za oveľa nižšie percentá. Mohol by mi, prosím vás, niekto povedať, kde to tak je? Ja som to už sa pýtal aj na ústavnoprávnom výbore, pretože ja som zachytil dodnes iba vyjadrenia viacerých významných a renomovaných bánk na Slovensku, ktoré veľmi jasne povedali, že ak by boli chceli, mohli sa do súťaže prihlásiť, čo potvrdzujú aj správy, napríklad správy TASR publikované, kde jedna z renomovaných bánk na Slovensku potvrdila, že pôvodne uvažovala o účasti v tomto tendri a bola schopná splniť kvalifikačné kritériá, ale po dôkladnej analýze a vyhodnotení vzhľadom na rozsah celého projektu sa rozhodli nezúčastniť sa na ňom. Teda o akých 100 mil. tu pán Zajac rozpráva? Prečo sa teda neprihlásil nikto, kto by ponúkol nižšiu cenu? Odvolávame ministra za to, že urobil transparentný tender bez jedinej námietky? To si len opozícia vyfabulovala. Je pán predkladateľ väčší odborník na zúčtovanie platieb ako banky, ktoré tvrdia niečo diametrálne odlišné? Ďakujem pekne.
Grausová, Natália, poslankyňa NR SR (2019-02-05):
Vážení prítomní, v súlade s § 80 ods. 1 zákona o rokovacom poriadku som bola určená predsedom výboru Národnej rady pre zdravotníctvo za spravodajkyňu k návrhu uvedeného zákona pod tlačou, ktorý je pod tlačou 1256. Predkladám informáciu k predloženému návrhu zákona. Návrh spĺňa z formálnoprávnej stránky náležitosti uvedené v rokovacom poriadku a v legislatívnych pravidlách tvorby zákonov. Zo znenia uvedeného návrhu zákona je zrejmý cieľ, účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre zdravotníctvo a Výbor Národnej rady Slovenskej republiky pre ľudské práva a národnostné menšiny. Za gestorský výbor navrhujem výbor Národnej rady pre zdravotníctvo. Odporúčam, aby sa predmetný návrh zákona, aby tento návrh zákona výbory prerokovali do 22. marca 2019 a v gestorskom výbore do 25. marca 2019. Prosím, pán predseda, otvorte všeobecnú rozpravu.
Grendel, Gábor, podpredseda NR SR (2020-07-23):
Páni poslanci, poprosím vás, utíšte sa, nechajte reagovať pána poslanca.
Glváč, Martin, podpredseda NR SR (2016-11-23):
Ďakujem. Dávam slovo spoločnému spravodajcovi z výboru pre financie a rozpočet poslancovi Milanovi Mojšovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru. Nech sa páči.
Bugár, Béla, podpredseda NR SR (2010-10-21):
Pán poslanec Ďurkovský, nech sa páči, môžete reagovať na faktické.
Blaha, Ľuboš, poslanec NR SR (2015-05-07):
Ďakujem pekne. Ďakujem pánovi poslancovi Hubovi za jeho poznámku. Ja sa netajím tým, že som mimoriadne kritický voči TTIP-u, a preto aj niektoré tie kritické diskusie organizujem, ale to neznamená, že o tejto veci nediskutujeme na pôde SMER-u, na pôde vlády. Toto je naozaj téma, ktorá je celoeurópska a veľmi silná je napríklad v Nemecku, v Rakúsku, vo Francúzsku, kde sú plné ulice a ľudia naozaj veľmi silne žijú touto témou. V Nemecku dokonca väčšina spoločnosti odmieta TTIP. Ja mám takú drobnú nádej, že pokiaľ niečo väčšinovo odmietajú Nemci, tak to väčšinou neprejde. Čiže nerobil by som si nejaké veľké nádeje, že by to bolo veľmi skoro prijaté. Každopádne, čo sa týka výboru a diskusie o TTIP-e, bez ohľadu na to, či bude tá diskusia na pléne, toľko fór, koľko je o TTIP-e dennodenne, ja štyri dni z piatich venujem TTIP-u, to je proste, či už v Európe, na Slovensku, sám organizujem viacero vecí, na výbore máme, rovno vás zavolám budúci týždeň, pokiaľ máte o to záujem, stačí ma osloviť, ja budem veľmi rád, keď tam prídete za nami diskutovať. Pán kolega Blanár, ďakujem veľmi pekne. Samozrejme, zhodneme sa na tom, že sociálna Európa je predpokladom toho, aby sme do budúcnosti fungovali, a otázka TTIP-u je presne o tom, o čom som teraz hovoril pri pánovi Hubovi. Diskusia, ale kritická diskusia, nielen naozaj propaganda. Pán kolega Šebej, no, áno, zobudili sa konflikty alebo vzplanuli, ako hovorí aj pán kolega Osuský. Len zhodou okolností vzplanuli po tom, čo sme zbombardovali Irak, zbombardovali Sýriu, alebo resp. Líbyu, alebo Afganistan. No ono to má nejaké následky. Viete, to sa nielen takou náhodou vzplanulo. To proste vyňať z toho ten Západ a tie naozaj nezmyselné, nezmyselné a krvavé Bushove vojny, to sa nedá. Ako Bush je proste vinníkom tohto. A Bush bol prezidentom Spojených štátov amerických. Vyňať z tohto si zodpovednosť a umyť si ruky, to by nebol európske. To by nebolo európske. Musíme jasne pomenovať vinníkov. Saudská Arábia, pán kolega Osuský, Saudská Arábia napadla Jemen. Ako neviem, či máte tú potrebu zavolať si Rusko v prípade sporov s Ukrajinou, zvláštne, že Saudskú Arábiu chcete volať v prípade spolu s Jemenom. Ona napadla Jemen. To sa nedá ospravedlniť. Ďakujem.
Šeliga, Juraj, podpredseda NR SR (2020-07-24):
Pán poslanec Linhart.
V. Matejička, poslanec: (2009-06-26):
Nedávno mi moji kamaráti rozprávali, ako cestovali vo vlaku a zachytili rozhovor štyroch stredoškoláčok, ktoré hovorili: „Százszor jobban beszélek angolul mint szlovákul.“ Čo v preklade znamená do slovenčiny: „Stokrát lepšie hovorím po anglicky ako po slovensky.“ Dámy a páni, nestojí vám to za zamyslenie? Alebo uvediem vám ďalší príklad zo života. Prišiel za mnou, hľadal ma známy a hovorí mi: „Stretol som náhodného okoloidúceho a pýtal som sa, ako sa dostanem na poštu.“ Viete, akú odpoveď dostal? „Nem mértem szlovákul, egyetemi stovágyok.“ V preklade to znamená: „Nerozumiem po slovensky, som vysokoškolák.“ Čiže to je asi to riešenie tých problémov, ktoré ste vy za vašej vlády chceli nejako riešiť, ale nič ste v tom neurobili. Ale viete, už tu odznelo, hovorí sa, že „koľko jazykov vieš, toľkokrát si človekom“. Dámy a páni z SMK, nebráňte deťom maďarskej národnosti, aby sa učili slovensky jazyk. Nesnažte sa ich dostať do maďarskej karantény. Neubližujete tým nám Slovákom, ale predovšetkým im, pretože ony raz budú mať problém s tým, že nevedia po slovensky, aj keď žijú na Slovensku. Ďakujem. (Potlesk).
P. Farkas, poslanec: (2002-05-14):
I. Presperín, podpredseda NR SR: Hlasujte, prosím. Hlasujte. (Hlasovanie.) Prítomných je 93 poslancov, za 81, proti 1, zdržalo sa 6, nehlasovalo 5. Konštatujem, že Národná rada sa uzniesla, že tento vládny návrh zákona prerokuje v druhom čítaní. Druhé hlasovanie prosím.
Grendel, Gábor, podpredseda NR SR (2022-03-17):
Ďakujeme. Otázka č. 5 je opäť od pána poslanca Čepčeka, pýta sa pána ministra školstva, vedy, výskumu a športu Branislava Gröhlinga: „Pán minister, aké podporné opatrenia pripravuje ministerstvo pre začlenenie ukrajinských detí a študentov do našich škôl?“
V. Veteška, podpredseda NR SR: (2005-06-21):
Budeme pokračovať prvým čítaním o vládnom návrhu zákona o výkone väzby a o zmene a doplnení niektorých zákonov . Vládny návrh zákona ste dostali ako tlač 1192. Návrh na jeho pridelenie na prerokovanie výborom máte v rozhodnutí č. 1200. Prosím podpredsedu vlády a ministra spravodlivosti Daniela Lipšica, aby uviedol vládny návrh zákona.
Heger, Eduard, poslanec NR SR (2019-09-10):
Ďakujem vám pekne, pán predseda. Vážený pán minister, kolegovia z SNS, ale aj ostatní (povedané so smiechom), chcel by som nadviazať na tento zákon. A v prvom rade, čo mi tak pri tomto zákone sa vynára, sú, opäť sa trošku vrátim do toho obdobia 2000 – 2001, kedy dochá..., teda sa diala reforma ozbrojených síl, a to možno priamo, priamo k pánovi ministrovi, pretože práve vtedy prebiehala veľmi taká, by som povedal, rušná debata o tom, ako nastaviť ozbrojené sily, ako nastaviť platové podmienky. A ja osobne si veľmi dobre pamätám, že táto debata bola na stole už pred 18 rokmi. Dnes pán minister povedal, že praxou sa ukázali deformácie. Áno, ukázali sa deformácie praxou, pretože sa nevybral úplne ten spôsob, ktorý, o ktorom sa vtedy veľmi konkrétne hovorilo, a to je to, že to ohodnocovanie má byť na jednej strane na základe hodnosti, ako keby nejaký ten základný plat, k tomu sa pridáva funkcia, aby naozaj necítili, keď je niekto lekárom, a či je lekárom v Ružomberku, alebo v Krupine, tak ako lekár by mal mať funkčný plat rovnaký, ale potom sa tam pridávala ďalšia nadstavba toho celkového platu a to bolo to, že kde presne vykonáva danú funkciu. Lebo je iné aj náklady na život sú iné povedzme v Bratislave, iné je v Ružomberku a iné je napríklad v Krupine. Takže tá diferenciácia je veľmi dôležitá a na to, aby to bolo spravodlivé, tak je dôležité, aby to bolo dobre nastavené, aby to tak vnímali aj samotní vojaci. Na druhej strane, pán minister, vy ste v úrade už štyri roky, takmer štyri roky, volebné obdobie končí, a teda pod taktovkou, tento rezort je pod taktovkou SNS. A preto mi nedá ako keby sa pozrieť trošku aj na výsledky tohto rezortu, pretože vidíme, že tento rezort za tie, za to volebné obdobie sme zažili obrovské množstvo káuz. V postate ich, v podstate každý jeden týždeň, by sme mohli povedať, že bola nejaká kauza. Škody za stovky miliónov eur kvôli netransparentným tendrom, či už si pamätáte, chýbajúca munícia alebo dokonca tajné dokumenty rozhádzané po ulici v Nitre, ale aj spolitizovanie ozbrojených síl a v konečnom dôsledku aj medzinárodná hanba. Tento odpočet, samozrejme, by sa dal urobiť omnoho dlhší a myslím si, že ešte príde čas, kedy aj náš tieňový minister ten odpočet urobí, pretože je dôležitý. Ale keď to zjednoduším, tak... (Ruch v sále.) Páni kolegovia, poprosím nerušiť. (Povedané so smiechom, rečník sa obrátil k predsedníckemu pultu.) Áno (reakcia z pléna), áno, áno. Pán Kondrót zase ide k téme zákona, jasné. Sme v prvom čítaní, upokojte sa, seďte pokojne a môžte počúvať. Keď to zjednoduším, tak pôsobenie SNS na obrane je príznačné práve tou netransparentnosťou, a tak ako som povedal, viaceré alebo mnohé tendre, ten posledný práve, ktorý bol o vozidlách, kde mal vyhrať jedno konkrétne vozidlo, kde to bolo úplne našité na, na parametrom, parametrami na jedno konkrétne vozidlo, toto sú... (Prerušenie vystúpenia predsedajúcim.)
A. Belousovová, podpredsedníčka NR SR: (2007-06-20):
Pani poslankyňa Kramplová, chcete reagovať na faktické poznámky? Nech sa páči.
Laurenčík, Milan, podpredseda NR SR (2021-05-05):
Ďakujem. V tejto chvíli prerušujem rokovanie o tomto bode programu. Malo by nasledovať prvé čítanie... pán Schlosár, stihnete to ešte uviesť? Pýtam sa, či je všeobecný súhlas, aby sme skončili o päť minút skôr, pretože nestihneme uviesť ten zákon a zbytočne budeme to kúskovať na dnes a zajtra. Je všeobecný súhlas? (Súhlasná reakcia pléna.) Áno. Vidím, že som vás potešil touto otázkou. Takže končím dnešný rokovací deň. Všetkým želám príjemný večer. Dovidenia zajtra. (Prerušenie rokovania o 18.55 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci poslanci NR SR mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 200
Gašpar, Tibor, podpredseda NR SR (2024-09-20):
Na vystúpenie pani poslankyne je päť faktických poznámok. Prvý v poradí, pán poslanec Pročko, máte slovo.
Beblavý, Miroslav, poslanec NR SR (2012-04-04):
Sľubujem. (Potlesk.)
Laššáková, Jana, podpredsedníčka NR SR (2013-06-21):
Pán poslanec Mikloško, nech sa páči.
Blanár, Juraj, podpredseda NR SR (2022-11-10):
Beriem na vedomie, pán poslanec. Ďalší písomne prihlásený v rozprave vystúpi pán poslanec Rastislav Schlosár. Potom dám možnosť prihlásiť sa do bodu interpelácie ústne. Nech sa páči, pán poslanec.
Grendel, Gábor, podpredseda NR SR (2021-11-26):
Ďakujem pekne. Pani poslankyňa bola posledná prihlásená do rozpravy. Čiže vyhlasujem rozpravu za skončenú. Želá si záverečné slovo pani navrhovateľka? Nie. Pán spravodajca?
Beblavý, Miroslav, poslanec NR SR (2012-07-02):
Ďakujem veľmi pekne. Vážené kolegyne, vážení kolegovia, dovoľte mi v prvom rade poďakovať vám za umožnenie zmeny programu a dovolím si pristúpiť k samotnému návrhu. Tento návrh pokračuje v tendencii, ktorú sme spoločne započali už v minulom roku, a to je v snahe posilniť konkurenciu na trhu hypotekárnych úverov. Táto konkurencia v praxi funguje primárne cez možnosť toho, kto hypotekárny úver má, ho predčasne splatiť a zobrať si následne podobný úver z inej banky za výhodnejších podmienok. Tento tlak, toto vytvára tlak na banky, aby poskytovali čo najvýhodnejšie podmienky, ktoré zodpovedajú momentálnej trhovej situácii. Problémom však bolo v minulosti a stále aj v nej je, v nejakej miere, že, samozrejme, banky majú záujem si klienta udržať a toto mu znemožniť, samozrejme, legálnymi prostriedkami. A využívali na to práve rôzne poplatky za predčasné splatenie, ktorými sa snažili takýto postup znevýhodniť. Minulý rok sme prijali zákon, ktorý za určitých okolností zilegálnil alebo teda robil nezákonným vyberanie takýchto poplatkov. V tomto návrhu to posúvame ďalej a snažíme sa reagovať aj na podnety z praxe, ktoré od účinnosti tohto zákona vznikli. Konkrétne robíme nasledovné veci. Prvá vec, ktorá sa tam navrhuje, je, aby bolo možné takto predčasne splatiť nielen celý hypotekárny úver, ale aj časť. Druhý bod, ktorý je tam obsiahnutý, vychádza z poznatkov z praxe, kde my sme uložili banke, aby dva mesiace pred zmenou fixácie úrokovej sadzby upovedomila klienta o možnosti o tejto zmene a tým mu aj vytvorila možnosť to splatiť. Niektoré banky však následne majú veľmi skrátenú lehotu na podávanie takýchto žiadostí, preto navrhujem, aby banky museli dať dva mesiace klientom a tým pádom, ak chcú, aby predložil v určitom bode takúto žiadosť, tak im zaslali informáciu dva mesiace pred tým. Zároveň, keďže mnoho bánk ani klientov neinformuje o týchto možnostiach, tak dávam povinnosť v tomto liste aj klienta o možnosti bez poplatkov, pokút a iných nákladov predčasne hypotéku splatiť, aby to tam uvedené bolo, a takisto zavádzame, spresňujeme stransparentnenie úrokových sadzieb medzi bankami pre účely posilnenia konkurencie. Ďakujem veľmi pekne.
Paška, Pavol, predseda NR SR (2012-11-28):
Pán poslanec Droba.
Pellegrini, Peter, predseda NR SR (2015-11-11):
Hlasujeme o bode 2. (Hlasovanie.) Prítomných 136 poslancov, za hlasovalo 80, proti bolo 12, zdržalo sa 43 poslancov, nehlasoval 1. Tento bod spoločnej správy sme schválili.
P. Paška, poslanec: (2003-06-19):
Napriek tomu vzhľadom na to, že zákon sa po vrátení dostal do výboru, v ktorom vznikla polemika, na jednej strane názor predstaviteľov Štátneho ústavu pre kontrolu liečiv, na druhej strane predstaviteľov farmaceutického priemyslu, pretože sa toto veľmi špecificky odborné znenie dotýka práve ich a zrejme by bolo zbytočné to vysvetľovať, mi dáva dôvod, aby som predložil tento pozmeňujúci návrh. Chcem vás láskavo požiadať o podporu aj z koaličných radov preto, že často ako leitmotív uvádzame kvalitu a stabilitu podnikateľského prostredia. A ak z tohto prostredia pri niektorých navrhovaných legislatívnych normách zaznievajú pochybnosti o tom, či taxatívny výklad schválených a navrhovaných noriem je možný alebo nemožný, dovolím si vám predložiť znenie pozmeňujúceho návrhu do čl. 3 zákona č. 272 o zdraví ľudu, ktorým sa otvára podľa mňa nepriamo zákon č. 140 o lieku. Neviem, pani spravodajkyňa, či dostali tlač kolegovia. Dostali kolegovia tlač? (Reakcia spravodajkyne.) Musíme to prečítať.
Jahnátek, Ľubomír, minister pôdohospodárstva a rozvoja vidieka SR (2013-05-30):
Ďakujem pekne za otázku aj za slovo. Vážený pán poslanec, vykonávacie nariadenie Komisie Európskej únie č. 485/2013 z 24. mája 2013 bolo publikované o deň neskôr 25. mája 2013 a bude sa v plnom rozsahu uplatňovať vo všetkých členských štátoch Európskej únie, teda aj v Slovenskej republike. V praxi to bude znamenať zmenu alebo zrušenie autorizácie prípravkov na ochranu rastlín s obsahom troch neonikotinoidných látok, tiametoxámu, klotianidínu a imidaklopridu v súlade s ustanoveniami prijatého nariadenia. Doba na zmenu a odobratie existujúcich autorizácií sa ustanovuje do 30. septembra 2013, doba na dopredanie prípravkov sa ustanovuje do 30. novembra 2013, zákaz uvedenia na trh a použitie moreného osiva s výnimkou osiva používaného v skleníkoch bude platiť od 1. decembra 2013. Pre poľnohospodársku prax uvedené opatrenie znamená redukciu možnosti ošetrenia ekonomicky významných plodín, ako sú repka, slnečnica, kukurica. V niektorých prípadoch je možné použiť iné alternatívne prípravky, pre niektoré použitia zatiaľ alternatívy dostupné nie sú. Nariadením Komisie nie sú dotknuté použitia uvedených účinných látok na zemiaky, ozimné obilniny a cukrovú repu. Ďakujem, skončil som.
V. Veteška, podpredseda NR SR: (2003-09-17):
S faktickou poznámkou na vystúpenie pána poslanca Cabaja sa prihlásila poslankyňa Angyalová Edita. Uzatváram možnosť prihlásiť sa do faktických poznámok. Máte slovo.
Blaha, Ľuboš, podpredseda NR SR (2023-12-06):
Ďalší s faktickou poznámkou pán poslanec Igor Šimko, nech sa páči.
Glváč, Martin, podpredseda NR SR (2018-05-10):
Prosím, prezentujme sa a hlasujme. (Hlasovanie.) Prítomných 144 poslancov, za 144, proti nikto, nikto sa nezdržal. Konštatujem, že Národná rada vyslovila súhlas s uvedenou zmluvou. Teraz budeme hlasovať v treťom čítaní o návrhu uznesenia k návrhu na vyslovenie súhlasu Národnej rady Slovenskej republiky s Dohodou s spoločnom leteckom priestore medzi Európskou úniou a jej členskými štátmi a Moldavskou republikou (tlač 925). Prosím poslanca Pamulu, aby hlasovanie uviedol. Nech sa páči.
Blanár, Juraj, podpredseda NR SR (2022-02-03):
Štyri faktické poznámky. Pán poslanec Lehotský ako prvý.
J. Izák, poslanec: (2010-02-12):
Vážený pán poslanec Abrhan, vo vašom vystúpení odznelo veľa pozitívneho na vlastenectvo. Z toho vidieť určite, že vlastenectvo vám nie je cudzie. Čo myslím, že by malo platiť pre každého v tejto Národnej rade. Hovorili ste aj o tom, že okrem iného medzi tým pozitívnym, že vlastenectvo je aj úcta k iným národom. My Slováci určite tú úctu máme. Pýtam sa však, či ju majú aj iní, ktorí hovoria možno o našej zakomplexovanosti. Možno i to svedčí o tom, že chcú, aby sme zakomplexovaní akože pre nich boli i naďalej, aby sme to vlastenectvo skutočne nemali možno tak, ako ho máme v srdciach, aby sme ho nemali ani v legislatíve, aby sme neboli ako iné veľké národy, pre ktorých je to samozrejmosť, pre Spojené štáty, Kanadu, Franciu, Britániu, ktoré skutočne o vlastenectve nielen hovoria, majú tam jasné zákonné pravidlá. Tak prečo zákonné pravidlá o vlastenectve nemôžeme mať aj my? Preto, aby zrejme stále niekto mohol hovoriť, že sme zakomplexovaní, a mohol s nami lepšie manipulovať. Ja som rozhodnutý a verím, že tak ako ja a väčšina tu poslancov prítomných podporíme tento zákon, lebo Slovensko a Slováci určite chcú vlastenectvo mať podporené i legislatívne v zákone o vlastenectve SR. Ďakujem.
R. Zajac, minister zdravotníctva SR: (2003-03-04):
I. Belohorská, poslankyňa: Prepáčte. Máte pekného volebného zástupcu ľudu.  Toto si odpustite. Prečo neupozorníte  ministra. Z. Martináková, podpredsedníčka NR SR: Pani poslankyňa, viete dobre, že pán navrhovateľ má právo vystúpiť, prihlásiť sa o slovo, a keď vy máte poznámku, tak sa musíte riadne prihlásiť. Pán minister, prosím, pokračujte, bez invektív.
Šeliga, Juraj, podpredseda NR SR (2021-04-01):
Ďakujem. Prezentujme sa a hlasujme, prosím. (Hlasovanie.) Prítomných 120, za 103, proti nikto, zdržali sa 16, nehlasoval 1. Konštatujem, že tieto body sme schválili. Nech sa páči.
Pellegrini, Peter, predseda NR SR (2015-01-29):
Ďakujem. Ďalšia v rozprave vystúpi pani podpredsedníčka Jurinová. Nech sa páči, máte slovo, pani podpredsedníčka.
Pelegrini, Peter, poslanec NR SR (2011-09-14):
Ďakujem pekne, pán predsedajúci. Pán poslanec, ty si vo svojom príhovore dal také otázky, či sa kvalita premiéra, alebo schopnosti posudzujú podľa toho, či ju ministri poslúchajú, či sa vláda správa transparentne, neplytvá. Ja si myslím, že áno, minimálne premiér by mal vedieť, čo sa v rezortoch deje a ako sa tí ministri správajú, a v prípade, že konajú niečo nekalé, mal by zasiahnuť. A okrem tých káuz, ktoré sa tu spomenuli, je aj množstvo ďalších. Chcem len povedať, že napríklad dodnes sedí na stoličke riaditeľa štátneho podniku v rezorte hospodárstva človek obvinený z korupcie, ktorý veselo podpisuje zmluvy a potichučky sa predávajú štátne majetky za zaujímavé ceny, veľmi v tichosti, bez dohľadu verejnosti. A to si myslím, že svedčí o tom, či pani premiérka vôbec tuší, čo sa deje v rezortoch, a či sa jej páni ministri naozaj správajú tak, ako vyhlasuje ona, transparentne, zodpovedne a neplytvajú štátnymi zdrojmi. A keď je ticho a vie o tom, tak potom zase posväcuje konanie jednotlivých rezortov. A to si myslím, že nesvedčí o kvalite premiérky, a mám vážne pochybnosti, či ona vôbec vie, čo sa v jednotlivých rezortoch deje. Ja verím, že budem mať možnosť vystúpiť a budem to môcť pani premiérke, ale predpokladám, že to bude niekedy nad ránom, a ak ona vydrží do rána, tak potom jej to budem, dúfam, môcť ukázať a spýtať sa jej, aký je jej postoj k týmto zmluvám. A na záver, keď už hovoríme o tej premiérke, premiérka by mala byť naozaj najsilnejšou členkou vlády. A chcem sa ťa spýtať teraz naozaj tak kamarátsky, osobne, keby si potreboval, Jozef, niečo vybaviť v ekonomickej oblasti alebo celkovo hocičo iné, išiel by si za Radičovou alebo za Miklošom? Ďakujem.
Bugár, Béla, podpredseda NR SR (2019-01-30):
Ďakujem, pán minister. Teraz dávam slovo spoločnému spravodajcovi z navrhnutého gestorského výboru pre obranu a bezpečnosť pánovi poslancovi Šucovi, nech sa páči.
Bugár, Béla, podpredseda NR SR (2017-05-16):
Nech sa páči, prezentujme sa a hlasujme. (Hlasovanie.) Prítomných 138 poslancov, za 19, proti 47, zdržalo sa 72 poslancov. Návrh nebol schválený. Prosím teraz pána poslanca Sopku, aby uviedol hlasovanie v prvom čítaní o návrhu poslancov Gröhlinga, Jurzycu, Klusa a Poliačika na vydanie zákona, ktorým sa mení a dopĺňa zákon č. 597/2003 Z. z. o financovaní základných a stredných škôl (tlač 531). Nech sa páči. (Hlasovanie o návrhu poslancov Národnej rady Slovenskej republiky Branislava Gröhlinga, Eugena Jurzycu, Martina Klusa a Martina Poliačika na vydanie zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 531.)
Aštaryová, Zuzana, poslankyňa NR SR (2011-12-21):
Prosím, dajte najskôr hlasovať o pripomienke prezidenta s odporúčaním gestorského výboru neschváliť.
P. Hrušovský, predseda NR SR: (2003-03-06):
(Hlasovanie.) 134 prítomných, 95 za, 6 proti, 33 sa zdržalo. Návrh sme schválili. Prosím, ďalšie návrhy, pán poslanec.
Paška, Pavol, predseda NR SR (2013-09-17):
Pán poslanec, evidentne nemá zmysel dať hlasovať, lebo ako sám uznáte, samozrejme, akonáhle budeme uznášaniaschopní, tak budeme o vašom návrhu hlasovať. Pani poslankyňa Mezenská.
J. Babič, poslanec: (2009-06-24):
Predseda Národnej rady Slovenskej republiky vyzval poslancov a výbory, aby v termíne do 22. mája 2009 predložili príslušné návrhy Ústavnoprávnemu výboru Národnej rady Slovenskej republiky. V určenom termíne bol predložený jeden návrh. Ústavnoprávny výbor Národnej rady Slovenskej republiky na 81. schôdzi 9. júna 2009 návrh prerokoval. Uznesením č. 648 konštatoval, že navrhnutý pán Marián Ševčík spĺňa podmienky ustanovené zákonom. Akt tajnej voľby odporučil vykonať na 39. schôdzi so začiatkom 16. júna 2009. Menovaný bude zvolený, ak získa nadpolovičnú väčšinu hlasov prítomných poslancov. V prípade, že kandidát nebude zvolený, opakovaná voľba sa nekoná z dôvodu, že bol navrhnutý len jeden kandidát. Pán predseda, otvorte, prosím, rozpravu.
Hrušovský, Pavol, poslanec NR SR (2013-06-25):
Ďakujem pekne, pani podpredsedníčka. Pán podpredseda, vniesol si do tejto diskusie úplne nový rozmer. Asi to málokto čakal. A to je rozmer ústavný. A presne si povedal aj dôvod. Preambula Ústavy Slovenskej republiky, citoval si, jasne odkazuje na cyrilo-metodské duchovné dedičstvo. Dámy a páni, tam je niekde materiálne ohnisko pravdy. Áno, zákony ak nebudeme v tomto duchu, pán kolega Poliačik, prijímať aj v tomto parlamente, obávam sa, že narážame na ústavnosť Slovenskej republiky, áno, to je nový právny pohľad, ktorý tu možno si netrúfal nikto zatiaľ vysloviť, ale je to tak. A predpokladám a chcem veriť tomu, že aj pána prezidenta Slovenskej republiky viedli k vráteniu tohto zákona aj tieto odkazy na ústavnosť. A to, čo budeme prežívať v priebehu desiatich dní, myslím, je dostatočným dôvodom na to, aby sme sa zamysleli nad tým, ako budeme hlasovať. Poukazovať len na pozitívnu stránku navrhovanej zmeny Trestného zákona je nenáležité preto, lebo hovoríme o tom, že tým, ktorí len málo drogy užijú, tak ten Trestný zákon umožní, aby neboli trestne postihovaní tak ako doteraz nepodmienečnými trestami. Ale, dámy a páni, nie je tam problém v tých, ktorí užívajú malé množstvo drogy, ale v díleroch, tých, ktorí drogy ponúkajú, predávajú a nie v malých množstvách, ale v množstvách, ktoré ohrozujú mravnosť a ohrozujú budúce generácie. Preto očakávam aj od vládnej väčšiny v duchu toho posolstva, ktoré podpredseda Národnej rady vyslovil, že podporia... (Prerušenie vystúpenia časomerom.)